text: Bilisterne skøjter rundt på E45
  30 januar 2014 kl. 15.23
  Ingen er kommet alvorligt til skade, men to uheld på motorvejen ved Haderslev sænker trafikken.
  Politiet opfordrer til at køre forsigtigt. To biler er kørt fast, en bil er væltet rundt, og i et andet uheld er to biler snurret rundt.
  - Eftermiddagstrafikken vil blive generet voldsomt af langsom kø-afvikling. Det er især fygesne og sort is, der skaber problemer for bilisterne, siger vagthavende hos Syd- og Sønderjyllands Politi til TV SYD.
  Den Sønderjyske MTV er visse steder meget glat med sort is og fygesne. Lige nu 2 uheld ved Haderslev i nordlig retning. Pas på. #politidk
  
  